Ναύαρχος Βότσης (καλαθοσφαίριση γυναικών)

O Αθλητικός Πολιτιστικός Σύλλογος Ναύαρχος Βότσης είναι ελληνικό αθλητικό σωματείο που δραστηριοποιείται στην περιοχή Βότση, στην Καλαμαριά της Θεσσαλονίκης. Ιδρύθηκε επισήμως στις 28 Νοεμβρίου 1933 από πρόσφυγες πρώην κατοίκους της Μικράς Ασίας και του Πόντου. Έλαβε το όνομά του προς τιμήν του Ναύαρχου Νικόλαου Βότση, ο οποίος βύθισε την τούρκικη φρεγάτα «Φετχί Μπουλέντ» μέσα στο Θερμαϊκό Κόλπο κατά την περίοδο του Α' Βαλκανικού Πολέμου.«Ιστορία» , πληροφορίες στον επίσημο ιστότοπο του συλλόγου.

Το τμήμα γυναικείας καλαθοσφαίρισης του συλλόγου, ανενεργό από το 2018, διέθετε νομική μορφή ερασιτεχνικού σωματείου. Έδρα του ήταν το Α' Κλειστό Γυμναστήριο Μίκρας, χωρητικότητας 1.200 θεατών.Α' Κλειστό Γυμναστήριο Μίκρας , πληροφορίες στον ιστότοπο Gipeda.gr. Διέθετε τόσο τμήμα ενηλίκων, όσο και τμήματα υποδομής νεαρότερων ηλικιακά αθλητριών. Οι αθλήτριές του αγωνίζονταν με χρώματα το μπλε και το λευκό.

 Ιστορική αναδρομή 
Στην αρχή της δεκαετίας του 2010 ο Ναύαρχος Βότσης βρέθηκε στην Α' Κατηγορία των γυναικείων πρωταθλημάτων της Ε.ΚΑ.Σ. Θεσσαλονίκης. Τον ένα και μοναδικό Όμιλο αυτής συνέθεσαν για την περίοδο 2009-10 12 σύλλογοι, με τον ένα από αυτούς να αποχωρεί στην πορεία. Στο πλαίσιο αυτό ο σύλλογος ολοκλήρωσε τις αγωνιστικές του υποχρεώσεις έχοντας συλλέξει 15 νίκες και 7 ήττες. Play-offs δεν λάμβαναν χώρα τότε και με το δεδομένο αυτό τερμάτισε απευθείας στην 4η θέση. Πρώτη σκόρερ του Πρωταθλήματος αναδείχθηκε η Μαρία Ιγνατίου με 300 πόντους, ενώ στα τρίποντα πρώτευεσε η Χαρά Τσαλοπούλου (52 στον αριθμό), αμφότερες αθλήτριες του Βότση.«Αποτελέσματα Α' Ε.ΚΑ.Σ.Θ.: Έπεσε και η Θέρμη», άρθρο στον ιστότοπο WePlayBall.gr, 30 Απριλίου 2010.

Την επόμενη αγωνιστική περίοδο, με προπονητές τους Παναγιώτη Νομικό και Τάσο Μανωλόπουλο, η ομάδα συνέχισε την πορεία της στο ίδιο επίπεδο. Στα μέσα Μαΐου, οπότε και ολοκληρώθηκε το Πρωτάθλημα (χωρίς διεξαγωγή Play-offs) της χρονιάς 2010-11, κατετάγη στην 8η θέση του τελικού βαθμολογικού πίνακα.«Γλέντι στο Καλοχώρι για την άνοδο στην Α2 γυναικών», άρθρο στον ιστότοπο Tsiotras.blogspot.gr, 13 Μαΐου 2011. Με τον ίδιο προπονητή συνέχισε ο σύλλογος της Καλαμαριάς και την περίοδο 2011-12 καταφέρνοντας να σκαρφαλώσει μέχρι την 4η θέση (σε διοργάνωση μεταξύ 14 ομάδων).«Βαθμολογία Α' Κατηγορίας Γυναικών 2011-2012 (Κανονική Περίοδος)», πληροφορίες στον επίσημο ιστότοπο του Αχιλλέα Τριανδρίας.«Αποτελέσματα ΕΚΑΣΘ: Στην Α2 επέστρεψε ο Ηρακλής!», άρθρο στον ιστότοπο WePlayBall.gr, 10 Μαΐου 2012.

Την επόμενη χρονιά, 2012-13, το τοπικό Πρωτάθλημα διοργανώθηκε με τη συμμετοχή 11 ομάδων, ενώ ο τροπαιούχος και η άνοδος στην Α2 Εθνική Κατηγορία κρίθηκαν μέσω διαδικασίας Play-Offs. Χωρίς να αλλάξει η σύνθεση της προπονητικής του ομάδας, ο Ναύαρχος Βότσης συγκέντρωσε στη διάρκεια της Κανονικής Περιόδου 19 νίκες και 3 ήττες. Στη βαθμολογική κατάταξη κατέλαβε τη 2η θέση πίσω από τον πρωτοπόρο Θερμαϊκό Θέρμης.«Αποτελέσματα Ε.ΚΑ.Σ.Θ.: Τέλος η κανονική περίοδο με πρώτο τον Θερμαϊκό!», άρθρο στον ιστότοπο WePlayBall.gr, 21 Μαρτίου 2013. Στα Play-offs διασταυρώθηκε αρχικά με την 3η στην βαθμολογία Μ.Ε.Ν.Τ. απέναντι στην οποία έπρεπε να σημειώσει δύο νίκες. Εντός έδρας επικράτησε με σκορ 61-46 και νικώντας και εκτός έδρας με σκορ 38-47 πέρασε επιτυχώς στη σειρά των Τελικών.«Αποτελέσματα Πλέι Οφ Ε.ΚΑ.Σ.Θ.: Βόμβα της Σταυρούπολης στη Θέρμη, προβάδισμα για Βότση!», άρθρο στον ιστότοπο WePlayBall.gr, 31 Μαρτίου 2013.«Αποτελέσματα Πλέι Οφ Ε.ΚΑ.Σ.Θ.: Στον τελικό Βότσης-Σταυρούπολη!», άρθρο στον ιστότοπο WePlayBall.gr, 2 Απριλίου 2013. Εκεί η ομάδα της Καλαμαριάς τέθηκε αντιμέτωπη με πλεονέκτημα έδρας απέναντι στην 4η της Κανονικής Περιόδου Σταυρούπολη, που είχε προηγουμένως αποκλείσει το Θερμαϊκό. Στον πρώτο μεταξύ τους αγώνα ο Ναύαρχος Βότσης αναδείχθηκε νικητής με σκορ 56-42.«Αποτελέσματα Πλέι Οφ ΕΚΑΣΘ: Πρώτο βήμα για Α2 ο Ναύαρχος Βότσης!», άρθρο στον ιστότοπο WePlayBall.gr, 11 Απριλίου 2013. Ακολούθως η Σταυρούπολη πέτυχε την ισοφάριση στην έδρα της με σκορ 54-50.«Αποτελέσματα Τελικών Πλέι Οφ ΕΚΑΣΘ: Πολύ σκληρή για να πεθάνει η Σταυρούπολη!», άρθρο στον ιστότοπο WePlayBall.gr, 17 Απριλίου 2013. Στον τελευταίο και καθοριστικό αγώνα την κατάκτηση του τροπαίου πανηγύρισε τελικά ο Ναύαρχος Βότσης που πήρε τη νίκη με σκορ 50-38.«Αποτελέσματα ΕΚΑΣΘ: Στην Α2 ο Ναύαρχος Βότσης (photos)!», άρθρο στον ιστότοπο WePlayBall.gr, 25 Απριλίου 2013.

Η περίοδος αυτή ήταν όμως διπλά επιτυχημένη εφόσον οι αθλήτριες του Βότση είχαν κατακτήσει νωρίτερα και το Κύπελλο Γυναικών της Θεσσαλονίκης. Στη «Φάση των 8» νίκησαν με άνεση τον Αίαντα Ευόσμου εντός έδρας με σκορ 83-35.«Εντυπωσίασαν τα φαβορί στο Κύπελλο ΕΚΑΣΘ!», άρθρο στον ιστότοπο WePlayBall.gr, 20 Σεπτεμβρίου 2012. Στον Ημιτελικό υποχρέωσαν σε ήττα και τη Σταυρούπολη με σκορ 52-46.«Αποτελέσματα Κυπέλλου ΕΚΑΣΘ: Στον τελικό Θερμαϊκός και Ναύαρχος Βότσης!», άρθρο στον ιστότοπο WePlayBall.gr, 27 Σεπτεμβρίου 2012. Στον Τελικό της διοργάνωσης, που διεξήχθη στο Δ.Α.Κ. Καλαμαριάς, πήραν τη μεγάλη νίκη απέναντι στο Θερμαϊκό Θέρμης με σκορ 61-42, κατακτώντας το πρώτο τοπικό Κύπελλο στην ιστορία της ομάδας.«Τελικός Κυπέλλου ΕΚΑΣΘ: Η κούπα στον Βότση!», άρθρο στον ιστότοπο WePlayBall.gr, 10 Ιανουαρίου 2013. Κορυφαία παίκτρια των νικητριών αναδείχθηκε η Έλσα Αβραμίδου.«Κυπελλούχος Ε.ΚΑ.Σ.Θ. στις γυναίκες ο Ναύαρχος Βότσης», άρθρο στον ιστότοπο Tsiotras.blogspot.gr, 9 Ιανουαρίου 2013.

Την αγωνιστική περίοδο 2013-14 ο Ναύαρχος Βότσης ανήλθε στην Α2 Εθνική Κατηγορία, λαμβάνοντας μέρος στο Πρωτάθλημα του Ομίλου Βορρά. Στον ίδιο Όμιλο διαγωνίστηκαν επιπλέον 11 σύλλογοι. Η απόδοση της ομάδας της Καλαμαριάς στο πλαίσιο αυτό ήταν μάλλον απογοητευτική, εφόσον συγκέντρωσε μόλις μία νίκη σε 22 αγωνιστικές. Την ίδια επίδοση είχε και η Α.Γ.Ε. Πιερίας (η μία ομάδα νίκησε την άλλη στα εντός έδρας παιχνίδια τους στην πράξη), αλλά καθώς ο Ναύαρχος Βότσης βρέθηκε να υπερτερεί στα επόμενα κριτήρια κατάταξης τερμάτισε στην 11η θέση, αφήνοντας την πιερική ομάδα στη 12η και τελευταία.«Βαθμολογία και Αποτελέσματα Α2 Εθνικής Κατηγορίας Γυναικών 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Τελικά μόνο η δεύτερη υποβιβάστηκε στα τοπικά Πρωταθλήματα. Την ίδια χρονιά ο Ναύαρχος Βότσης αγωνίστηκε και στη διοργάνωση του Κυπέλλου Ελλάδος χάνοντας στον πρώτο και μοναδικό του παιχνίδι από τους Τιτάνες Δράμας με σκορ 34-49.«Όλα τα αποτελέσματα της πρεμιέρας του Κυπέλλου» , άρθρο στον ιστότοπο WomenSports.gr, 22 Σεπτεμβρίου 2013.«Κύπελλο Ελλάδας: Πέρασαν Τιτάνες Δράμας, Πυλαία, Ηρακλής, Σέρρες, Ολυμπιακός Βόλου και Νίκη Λευκάδας (Βορράς)» , άρθρο στον ιστότοπο SportsHero.gr, 22 Σεπτεμβρίου 2013. Πρώτος προπονητής της ομάδας την περίοδο αυτή ήταν ο Χρήστος Γκογκάκης με συνεργάτη το Μανωλόπουλο.«Ο Χρήστος Γκογκάκης νέος προπονητής του Ν. Βότση», άρθρο στον ιστότοπο NorthBasket.gr, 3 Ιουνίου 2013.

Οι αγωνιστικές υποχρεώσεις του συλλόγου της Καλαμαριάς ξεκίνησαν το επόμενο φθινόπωρο από το Κύπελλο Ελλάδος. Και πάλι αυτός αποκλείστηκε νωρίς κατόπιν εντός έδρας ήττα από το συντοπίτη του Απόλλωνα με σκορ 35-68.«Τα αποτελέσματα στο Βορρά» , άρθρο στον ιστότοπο WomenSports.gr, 14 Σεπτεμβρίου 2014.«Τζάμπολ στο Κύπελλο Γυναικών» , άρθρο στον ιστότοπο BasketNet.gr, 14 Σεπτεμβρίου 2014. Σε ό,τι αφορά το Πρωτάθλημα της Α2 Εθνικής της χρονιάς 2014-15 και πάλι δεν διακρίθηκε, κατάφερε ωστόσο να αυξήσει τα νικηφόρα αποτελέσματα σε 4 (απέναντι σε 17 ήττες). Στην τελική βαθμολογία του Ομίλου Βορρά τοποθετήθηκε χωρίς να παρατηρηθεί ισοβαθμία στην 10η θέση και αυτή τη φορά πήρε το δρόμο του υποβιβασμού.«Βαθμολογία και Αποτελέσματα Α2 Εθνικής Κατηγορίας Γυναικών 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Από το Μάιο του 2014 μέχρι τον Απρίλιο του 2015 καθήκοντα πρώτης προπονήτριας διατηρούσε η Κική Λέφα.«Λέφα αντί Γκογκάκη στις γυναίκες του Ν. Βότση», άρθρο στον ιστότοπο Tsiotras.blogspot.gr, 21 Μαΐου 2014.«Δεν συνεχίζει στον Ν. Βότση η Κική Λέφα», άρθρο στον ιστόοπο NorthBasket.gr, 28 Απριλίου 2015. Τη διαδέχθηκε ο Αλέξανδρος Μαυρίδης.«Μαυρίδης αντί Λέφα στο γυναικείο του Ναύαρχου Βότση», άρθρο στον ιστότοπο Tsiotras.blogspot.gr, 29 Απριλίου 2015.

Το Πρωτάθλημα της Α' Κατηγορίας Θεσσαλονίκης για την περίοδο 2015-16 διεξήχθη σε δύο Ομίλους, ενώ στα Play-Offs θα συμμετείχαν οι δύο πρώτες ομάδες καθενός από αυτούς. Ο Ναύαρχος Βότσης τοποθετήθηκε στο 2ο Όμιλο, τον οποίο συγκρότησαν 8 σύλλογοι. Συγκεντρώνοντας 12 νίκες και 2 ήττες, το σωματείο της Καλαμαριάς ολοκλήρωσε την Κανονική Περίοδο στην κορυφή της βαθμολογίας.«Βαθμολογία Πρωταθλήματος Α' Κατηγορίας Γυναικών (1ος Όμιλος) 2015-2016», πληροφορίες στον επίσημο ιστότοπο της Ένωσης Καλαθοσφαιρικών Σωματείων Θεσσαλονίκης. Στα Play-Offs διασταυρώθηκε με την πρωτοπόρο του έτερου Ομίλου, τη Σταυρούπολη. Υπέστη δύο διαδοχικές ήττες, μία εκτός έδρας με σκορ 56-46 και μία εντός έδρας με σκορ 44-55, με αποτέλεσμα να μην περάσει επιτυχώς στους Τελικούς.«Αποτελέσματα Πλέι Οφ Ε.ΚΑ.Σ.Θ.: Στον τελικό Σταυρούπολη και Μ.Ε.Ν.Τ.!», άρθρο στον ιστότοπο WePlayBall.gr, 23 Απριλίου 2016. Εν κατακλείδι νίκησε τον Πύργο Χαλάστρας σε αγώνα κατάταξης, τερματίζοντας στην 3η θέση του Πρωταθλήματος συνολικά μετά από νίκη με σκορ 44-51.«Play Off Ε.ΚΑ.Σ.Θ: Πρώτο βήμα τίτλου για Σταυρούπολη, τρίτος ο Ναύαρχος Βότσης!», άρθρο στον ιστότοπο WePlayBall.gr, 9 Μαΐου 2016.«Τρίτη θέση για το γυναικείο του Ναύαρχου Βότση», άρθρο στον ιστότοπο NorthBasket.gr, 8 Μαΐου 2016.

Την επόμενη χρονιά, 2016-17, το Πρωτάθλημα επέστρεψε στη διοργανωτική μορφή του ενός και μοναδικού Ομίλου με τη συμμετοχή 14 συλλόγων. Στο ανταγωνιστικό αυτό πλαίσιο, ο Ναύαρχος Βότσης διακρίθηκε, πετυχαίνοντας 22 νίκες και 4 ήττες. Στον τελικό βαθμολογικό πίνακα της Κανονικής Περιόδου τοποθετήθηκε στη 2η θέση, χαμηλότερα μόνο από την αήττητη Μ.Ε.Ν.Τ.«Βαθμολογία Πρωταθλήματος Α' Κατηγορίας Γυναικών 2016-2017», πληροφορίες στον επίσημο ιστότοπο της Ένωσης Καλαθοσφαιρικών Σωματείων Θεσσαλονίκης. Έχοντας εισέλθει επιτυχώς στη φάση των Play-Offs, διασταυρώθηκε με τον 3ο στην κατάταξη Γ.Σ. Μενεμένης. Απέναντι στον αντίπαλό του πέτυχε δύο διαδοχικές νίκες, μία εντός έδρας με σκορ 62-48 και μία εκτός έδρας με σκορ 56-59, περνώντας με τον τρόπο αυτό στη σειρά των Τελικών.«Προβάδισμα τελικού για τις γυναίκες του Ναύαρχου Βότση», άρθρο στον ιστότοπο Tsiotras.blogspot.gr, 23 Απριλίου 2017.«Στον τελικό της Α' Ε.ΚΑ.Σ.Θ. γυναικών ο Ναύαρχος Βότσης», άρθρο στον ιστότοπο BasketPlus.gr, 27 Απριλίου 2017. Για να αναδειχθεί Πρωταθλητής μεταξύ Ναυάρχου Βότση και Μ.Ε.Ν.Τ. απαιτήθηκαν τέσσερις αγώνες, με καθοριστικότερο τον πρώτο, στον οποίο ο πρώτος έσπασε την έδρα και το πλεονέκτημα της αντίπαλης ομάδας. Τα τελικά αποτελέσματα ήταν: 45-60 υπέρ του Βότση, 55-42 υπέρ του Βότση, 63-57 υπέρ της Μ.Ε.Ν.Τ. και 49-33 υπέρ του Βότση.«Αποτελέσματα Τελικών Πρωταθλήματος Α' Κατηγορίας Γυναικών 2016-2017», πληροφορίες στον επίσημο ιστότοπο της Ένωσης Καλαθοσφαιρικών Σωματείων Θεσσαλονίκης. Με τον τρόπο αυτό ο σύλλογος αναδείχθηκε για δεύτερη φορά στην ιστορία του Πρωταθλητής, κερδίζοντας, παράλληλα, το δικαίωμα επιστροφής στις εθνικές κατηγορίες.«Επανήλθε στην Α2 γυναικών ο Ναύαρχος Βότσης», άρθρο στον ιστότοπο Tsiotras.blogspot.gr, 14 Μαΐου 2017.«Επέστρεψε στην Α2 γυναικών ο Ναύαρχος Βότσης» , άρθρο στον ιστότοπο WomenSports.gr, 14 Μαΐου 2017.

Το φθινόπωρο του 2017 ο Ναύαρχος Βότσης είχε μια σύντομη παρουσία στο θεσμό του Κυπέλλου Ελλάδος. Ειδικότερα συμμετείχε σε έναν αγώνα στα πλαίσια της πρεμιέρας, στον οποίο και ηττήθηκε με σκορ 41-67 από την Ολύμπια Λάρισας.«Προκρίθηκαν οι γυναίκες της Ολύμπια», άρθρο στον ιστότοπο της εφημερίδας «Ελευθερία», 18 Σεπτεμβρίου 2017.«Τα αποτελέσματα της 1ης αγωνιστικής του Κυπέλλου Γυναικών» , άρθρο στον ιστότοπο Sport24.gr, 17 Σεπτεμβρίου 2017. Σε ό,τι αφορά το Πρωτάθλημα της Α2 Εθνικής για την περίοδο 2017-18, ο σύλλογος τιμωρήθηκε με απώλεια δύο βαθμών από την Ομοσπονδία επειδή δεν συμμετείχε, όπως είχε την υποχρέωση να κάνει, στα Πρωταθλήματα Θεσσαλονίκης Νεανίδων και Κορασίδων.«Τέλος συνεργασίας του Μαυρίδη με το Ναύαρχο Βότση», άρθρο στον ιστότοπο NorthBasket.gr, 23 Απριλίου 2018. Το τέλος της Κανονικής Περιόδου βρήκε την ομάδα με 8 νίκες και 14 ήττες στη συλλογή της, ενώ στην τελική βαθμολογία βρέθηκε στη 10η θέση.«Βαθμολογία και Αποτελέσματα Πρωταθλήματος Α2 Εθνικής Κατηγορίας Γυναικών (Όμιλος Βορρά) 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Η απώλεια των αρχικών βαθμών μάλλον έκρινε και την παραμονή της στην Κατηγορία. Παραγωγικότερη σκόρερ για το Ναύαρχο Βότση ήταν την περίοδο αυτή η Στέλλα Καζαντζή (336 πόντοι). Τόσο η ίδια, όσο και η αδερφή της, Σπυριδούλα (245 πόντοι), βρέθηκαν στην κορυφαία δεκάδα για το σύνολο του Ομίλου Βορρά, στις θέσεις 2 και 7 αντίστοιχα. Η δε Στέλλα ήταν και 5η στο στατιστικό πίνακα συλλογής τριπόντων (30 στον αριθμό).«Η τελική κατάταξη σε πόντους και τρίποντα της Α2 γυναικών (Ομιλοι Βορρά και Νότου)», άρθρο στον ιστότοπο Tsiotras.blogspot.gr, 24 Απριλίου 2018. Τον Απρίλιο του 2018 έληξε η συνεργασία της ομάδας με τον προπονητή Αλέξανδρο Μαυρίδη μετά από τρία χρόνια.

Από το καλοκαίρι του 2018 και μετά ο σύλλογος διατηρεί τμήματα μόνο ενηλίκων ανδρών και ακαδημίες νεαρών αθλητών.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαία Σκόρερ ΚΠΚύπελλο2013-14 2Α2 Εθνική 11 - 1-21 - - ?  1η - Α' Φάσης 1-  -  -2014-15 2Α2 Εθνική 10 - 4-17 - - ?  1η - Α' Φάσης 1-  -  -2017-18 2Α2 Εθνική 10 - 8-14 - - Στέλλα Καζαντζή 1η - Α' Φάσης 1-  -  -

 Πρόσωπα 

+ Διακεκριμένες καλαθοσφαιρίστριες   Ονοματεπώνυμο  Έλσα Αβραμίδου  Μαρία Ιγνατίου  Σπυριδούλα Καζαντζή  Στέλλα Καζαντζή  Άννα Κιζιρίδου   Κατερίνα Τερεζή  Χαρά Τσαλοπούλου

+ Προπονητές  Ονοματεπώνυμο Θητεία  Μαρία Βαχαροπούλου    Παναγιώτης Νομικός    Τάσος Μανωλόπουλος    Χρήστος Γκογκάκης  Ιουν 2013 - Μαι 2014  Κική Λέφα  Μαι 2014 - Απρ 2015  Αλέξανδρος Μαυρίδης  Απρ 2015 - Απρ 2018

Παραπομπές

 Εξωτερικοί σύνδεσμοι 

 Α.Π.Σ. Ναύαρχος Βότσης , επίσημος ιστότοπος.
 Α.Π.Σ. Ναύαρχος Βότσης (τμήματα καλαθοσφαίρισης) , επίσημος ιστότοπος.


 Α' Κλειστό Γυμναστήριο Μίκρας , πληροφορίες στον ιστότοπο Gipeda.gr.
 «Φωτορεπορτάζ από τις απονομές και τα πανηγύρια για την άνοδο του Ναύαρχου Βότση στην Α2 Γυναικών», αφιέρωμα στον ιστότοπο Tsiotras.blogspot.gr, 14 Μαΐου 2017.

Κατηγορία:Α.Π.Σ. Ναύαρχος Βότσης
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.Θ.
Κατηγορία:Ιδρύσεις ομάδων καλαθοσφαίρισης σε άγνωστο έτος